**วิธีปฎิบัติที่เป็นเลิศ นวัตกรรม (Best praetices) ชื่อผลงาน การสอนระบบอวัยวะภายใน โดยใช้คิวอาร์โค้ด (QR code)**

**ชื่อผู้เสนอผลงาน นางสาวทิวาร์ ศรนรินทร์ ครู คศ.2 กลุ่มสาระฯสุขศึกษาและพลศึกษาโรงเรียนศรียานุสรณ์  
1. ความสำคัญของนวัตกรรม/วิธีปฏิบัติที่เป็นเลิศ**

จากสภาพปัจจุบัน โรงเรียนศรียานุสรณ์เป็นโรงเรียนขนาดใหญ่ เน้นการเรียนการสอนให้แก่ ผู้เรียนในทุก ๆ ด้าน เพื่อมุ่งหวังให้นักเรียนมีพื้นฐานในด้านวิชาการ มีความรู้และประสบการณ์ เพื่อให้ นักเรียนใช้ในการศึกษาต่อและใช้ในการดำรงชีวิตประจำวันอย่างมีความสุข

การจัดกระบวนการเรียนรู้ เรื่อง การสอนระบบอวัยวะภายใน โดยใช้คิวอาร์โค้ด เป็นเทคโนโลยี ที่ใช้ในชีวิตประจำวันของนักเรียน สอดคล้องกับโลกปัจจุบัน และเป็นการใช้เทคโนโลยีที่มีอยู่ให้เกิดประโยชน์สูงสุด อันจะเพิ่มความสนใจในบทเรียน ทำให้ผลสัมฤทธิ์ทางการเรียนสูงขึ้น และเกิดทักษะชีวิต ในการดูแลตนเอง และครอบครัว นำไปสู่การมีสุขภาพดีและใช้ชีวิตในสังคมได้อย่างปกติสุข

**2. วัตถุประสงค์**

เพื่อให้นักเรียนใช้เทคโนยีให้เกิดประโยชน์สูงสุด ทำให้มีผลสัมฤทธิ์ทางการเรียนสูงขึ้น ตลอดจนนวัตกกรรมการสอนระบบอวัยวะภายในโดยใช้คิวอาร์โค้ด ครูสามารถเพิ่มเติมเนื้อหาได้ตลอดเวลา ตอบสนองต่อการเปลี่ยนแปลงไปอย่างรวดเร็วของความรู้ใหม่ ที่จะส่งต่อข้อมูลที่คัดกรองแล้ว อย่างถูกต้องให้เด็กเรียนรู้ผ่านเทคโนโลยี

**เป้าหมายของการดำเนินงาน**

เชิงปริมาณนักเรียนชั้นมัธยมศึกษาปีที่ 4จำนวน 315 คน เชิงคุณภาพนักเรียนที่เรียนวิชาสุขศึกษาชั้น ม.4 มีผลสัมฤทธิ์ทางการเรียนสูงขึ้น

**3.ขั้นตอนการดำเนินงาน / กระบวนการผลิตผลงาน การใช้วงจรเดมมิ่ง(PDCA) ในการพัฒนานวัตกรรมดังนี้**

**P(PLAN)** ศึกษานำร่องเรื่องของการเรียน ขณะเรียนวิชาสุขศึกษา วิเคราะห์ ปัญหา วางแผนการสอน **(Do) ขั้นดำเนินการ** จัดเตรียมนวัตกรรมในการสอน ครูเข้าอบรมความรู้ในเรื่องการทำคิวอาร์โค้ด ดำเนินการจัดการเรียนการสอนเรื่องระบบอวัยวะภายใน ประกอบด้วย ระบบสมอง ระบบหายใจ ระบบย่อยอาหาร **C(cheek)ขั้นตอนการตรวจสอบและประเมินผล ใช้**แบบทดสอบก่อนเรียน และหลังเรียน **A(Action)ขั้นปรับปรุงและพัฒนา** นำการประเมินการเรียนรู้ไปปรับปรุงแก้ไข ประเมินผลการพึงพอใจ และออกแบบการเรียนรู้ เพื่อเพิ่มเติมเนื้อหาที่ใหม่ และเป็นปัจจุบันได้ตลอดทันที และสามารถนำไปปรับสอนได้กับการสอนระบบอวัยวะภายนอก และอื่นๆได้

**4. ผลการดำเนินงาน/ประโยชน์ที่ได้รับ** นักเรียนมีผลสัมฤทธิ์ทางการเรียนในเรื่อง ระบบอวัยวะภายในสูงขึ้น

**5.ปัจจัยความสำเร็จ**

ผู้บริหารมีวิสัยทัศน์ คู่มือปฏิบัติงานชัดเจน ครูและบุคลากรให้ความร่วมมือ ได้รับการสนับสนุนจากผู้ปกครอง งบประมาณเพียงพอ ครูในกลุ่มสาระมีระบบงานที่ดีนักเรียนให้ความร่วมมือดี

**6.บทเรียนที่ได้รับ**

นักเรียนมีผลสัมฤทธิ์ทางการเรียนในวิชาสุขศึกษาในระดับสูงขึ้น และส่งผลให้นักเรียนมีโอกาสนำความรู้ที่ได้ ไปดูแลระบบอวัยวะของตนเอง ป้องกันการเจ็บป่วย และสามารถนำความรู้ที่ได้ไปถ่ายทอดสู่ครอบครัวและชุมชน ข้อดีคือ สามารถใช้เทคโนโลยีที่มีได้อย่างเกิดประโยชน์สูงสุด ข้อจำกัดใช้ได้ในสถานที่ ที่มีสัญญาณอินเตอร์เน็ต และนักเรียนบางส่วน ไม่ได้มีสมาร์ทโฟน วิธีการแก้ปัญหาคือ ครูหาเครื่องสำรองไว้ให้

**7.รางวัลที่ได้รับ / เผยแพร่ / การได้รับการยอมรับ**

นักเรียนมีความสนใจในเนื้อหาบทเรียนมากขึ้น สามารถนำไปศึกษาต่อได้ด้วยตนเองเพิ่มเติม ในเวลาที่ไม่ได้อยู่ในห้องเรียน มีผลสัมฤทธิ์ทางการเรียนสูงขึ้น